Taisi Rosenberg

Taisi Rosenberg (neiupõlvenimega Taisi Pettai, sündinud 17. jaanuaril 1989) on eesti laulja ja laulupedagoog.

 Karjäär 
Ta osales mitu korda Eesti Televisiooni lauluvõistlusel "Laulukarussell". Tal õnnestus see võistlus võita 2000. aastal 8–10-aastaste lauljate vanuserühmas.Taisi CV Taisi Laululaste veebilehel 

Suurema tuntuse saavutas ta aga ansambli Dynamint koosseisus, mis moodustati 2003. aastal Halley noorteklubi laulukonkursi "Halley superstaar" võitnud tüdrukutest. 

Ta on teinud teatrirolle lavastustes "Bluusivennad", "Gypsy", "Viiuldaja katusel", "Il Campanello", "Boheem" ja "Otsast alustades". Lisaks on ta laulnud Eesti Filharmoonia kammerkoori projektides: Mozarti "Reekviem" ja Arvo Pärdi "Passio". 

 Haridus 
Tal on bakalaureusekraad Eesti Muusika- ja Teatriakadeemia laulu ja interpretatsioonipedagoogika erialal (õppis Nadia Kuremi lauluklassis 2011–2014). Lapsena laulis ta Tartus Fa-dieesi laulustuudios Ingrid Otti juhendamisel. Seejärel õppis laulmist Tallinnas Georg Otsa nimelises Muusikakoolis Marika Eensalu klassis (2008–2011) ja Tartus Descartes'i Lütseumis Sirje Vasmanni käe all (2006–2008). 

 Laulustuudio 
Ta on Taisi Laululaste erastuudioTaisi Laululaste koduleht asutaja ja juht. Stuudio tegutseb 2009. aastast Tallinnas Haaberstis. Taisi Laululaste stuudio andis välja esikalbumi "Kallis päikene"Kallis päikene, Youtube video 2013. aastal. Lisaks juhatas Taisi Rosenberg Kurtna kooli ja lasteaia lauluringi aastatel 2009–2015. 

 Dynamint 
Dynamint tegutses aastatel 2004–2008 ning oli ettevõtte TopTen ansambel, mis esines Eestis, Lätis, Soomes ja Saksamaal. 2005. aastal võitis ansambel Kuldse Plaadi auhinna parima uustulnuka kategoorias. Dynaminti koosseisus andis Taisi Rosenberg välja 4 CD plaati.https://www.taisilaululapsed.com/taisi-rosenberg Taisi Rosenberi CV Taisi Laululaste veebilehel] 

 Viited 

Kategooria:Eesti lauljad
Kategooria:Sündinud 1989